№1

Скъпи приятели,

Ние, Соня и Веселин,

най-сърдечно Ви каним, от наше име и от името на нашите родители,

да станете част от най-красивия ден в живота ни!

Денят, в който ще слеем съдбите си и ще се вречем във вечна любов!

Сърцата двама си отдаваме, живота да прекараме един до друг

и твърдо ще го отстояваме завинаги, като СЪПРУГА и СЪПРУГ!

На 30.08.2023 г. бъдете наши гости!

Гражданският брак ще бъде сключен в Ритуална зала ,,Катя Попова”, гр. София от 16:00 ч.

Пред Бог ще се венчаем в храм ,,Св. Николай”, гр. София от 17:20 ч.

Наздравицата за нашето щастие ще се вдигне в ресторант ,,Балкан“, гр. София от 19:30 ч.

А Пламена и Бойко Михови заедно с нас ще се вълнуват, защото те ще ни кумуват!

№2

Галина & Добри

Съдбата ни събра случайно и влюбихме се трайно.

И ето, че на този ден – 07.07.2023 г.

сте поканени от нея и от мен,

нашата радост да споделите

и любовта ни да благословите!

Бъдете с нас в

Ритуална зала “Свети Петър“ от 18:00 ч.

и на веселие в ресторант “Венеция” от 20:00 ч.

Без много да умуват

Бетина и Цветелин ще ни кумуват.

№3

Нашият сватбен ден настъпи!

Ние, Жасмина и Иван, и нашите обичани родители Ви каним на 14.02.2024 г.

да споделите с нас мига, в който ще си кажем дълго чаканото “ДА”.

Очакваме ви от 12:00 ч. в църквата “Света Троица” и от 13:30 ч. в ресторант “Русалка”.

Сред звън на чаши, песни и хора ще се веселим до сутринта.

Без много да умуват

Росица и Георги ще кумуват.

№4

Ние, Велислава и Ангел,

на 27 април 2024 г.

Ви каним да споделите с нас момента,

в който два живота стават един, две половинки – едно цяло,

двама приятели – съпруг и съпруга.

Ще си кажем „Да” в градината на къща-музей „Цар Освободител” от 16.00 ч.

Ще се венчаем в Храм „Св. Николай” от 16.40 ч.

Ще празнуваме заедно от 19.00 ч. в ресторант „Централ”.

Кумуват: Маргарита и Стефан

За подаръците не мислете, а в плик ги донесете.

Ще Ви бъдем благодарни, ако потвърдите присъствието си до 17.04.2024 г.

№5

Виолета & Андрей

Човек и добре да живее, се жени!

Ако искате да ни разубедите, да ни се чудите,

да ни посъветвате или просто да се повеселите с нас,

имате възможността да го направите

на 06.06.2023 г.

от 21:00 ч. в х-л ,,България”.

Отговорността за нас поемат кумовете сем. Стоянови

Приносителят се задължава:

1. Да не напуска купона трезвен!

2. Да играе хора и ръченици!

3. Силно да вика „Горчиво“!

№6

Когато срещнеш човека…

Когато откриеш любовта…

Когато пътищата се сливат в една посока…

Когато му подаряваш света…

Когато истински обичаш…

Когато всичко е обляно в красота…

Когато във вечност му се вричаш… Тогава…

Бъдете свидетели на нашето „ДА”.

Златина и Виктор

заедно с техните родители

Ви канят най-учтиво на сватбеното си тържество,

което ще се състои на 23.05.2023 г.

в хотел „ Шератон“ 21:00 ч.

Кумуват: Мила и Йордан Панайотови

№7

В един живот се случват хиляди неща – два погледа и в тях всичкото щастие на света,

два живота в един преплита съдбата, две сърца в любов да горят,

две халки за цял живот ръцете ни ще красят!

Ние,

Стефания и Димитър,

Ви каним на 31 август 2023 г.

да бъдете свидетели на щастието от нашето „ДА“.

Гражданският брак ще се състои в Ритуална зала гр. Пловдив от 12:00 ч.

Веселбата ще продължи в ресторант „ Чукарите“, гр. Пловдив от 14:00 ч.

А Емилияна и Орлин заедно с нас се вълнуват, защото те ще ни кумуват!

№8

„Да срещнеш голямата и истинска любов е цяло щастие,

а да свържеш живота си с нея е истинско чудо…”

Ще се радваме, ако споделите този ден с нас

и заедно сътворим една истинска приказка за любовта,

в която двамата влюбени

Кристина и Ивайло

ще сключат брак на 23.04.2024 г.

в Ритуална зала“ Благоевград“ в 19:00 ч.

Празникът ще продължи в ресторант “Витоша“ от 20:30 ч.

Кумуват: сем. Павлови

№9

Камелия и Николай

и нашите родители

Ви каним да споделите с нас момента,

в който два живота стават един, две половинки – едно цяло,

двама приятели – съпруг и съпруга!

Заповядайте да празнуваме и да се повеселим заедно

в р-т „Монако“, гр. София

на 24.08.2023 г. от 12:00 часа.

Кумуват: Стелла и Денис

№10

Скъпи гости,

преди време Съдбата ни събра

през есен една и животът ни изпълни се от Любовта.

Сега, през лятото, с криле дарени – казваме си „Да“.

Към нас за празник се присъединете,

деня ни сватбен споделете и поканата ни приемете!

17 Август 2023 г.

17:00 часа

р-т „Планет“ гр. Варна

№11

Ние,

Бояна и Милен

се решихме,

съдбите си в едно да слеем

и двамата щастливо да живеем.

Радостта ни споделете, скъпи гости ни бъдете!

Заповядайте на 13.09.2023 г. в ритуална зала ,,Средец” от 15:30 ч.

за сключване на гражданския ритуал.

Сватбеното тържество ще се състои в ресторант ,,Боровец” от 18:00 ч.

Без много, много да умуват и щастливи, без да се преструват,

Жасмин и Павел ще ни кумуват.

№12

Ето ,че дошло е време Антон булка да си вземе!

Нежно Искра я нарича, страшно много я обича!

И защото се обичаме, във вярност ще се вричаме!

Ние,

Искра и Антон,

най-сърдечно Ви каним да присъствате на Сватбеното ни тържество,

което ще се проведе на 01.09.2023 г.

Гражданският брак ще е в 11.00 в зала „Катя Попова”.

Светото венчание ще се състои от 11.40 ч. в храм „Св. Николай”.

Сватбеното тържество ще продължи

в ресторант „Балкан”, гр. Благоевград от 13.00 ч.

Вероника и Мирослав Симеонови ще кумуват.

№13

В главните роли:

Анита & Божидар

(младоженци)

Една романтична история, в която двама влюбени

решават да сключат брак на 19.11.2023 г.

и канят своите близки и приятели.

Със специалното участие на нашите родители.

В ролите на кумата и кума:

Нора и Валери

Сватбен сценарий:

Първа сцена: Голямото „ДА“!

Ритуална зала “Красно село“ от 17.20 часа

Втора сцена: Пред Бог!

Храм: „Св. Успение Богородично“

от 18.30 часа

Трета сцена: Който не танцува, няма да яде!

ресторант „Ниагара“ – Дойран от 19.30 часа

И подаръците в брой, че посуда в къщи рой!

№14

За нас,

Кремена и Михаил,

ще бъде удоволствие да споделим с Вас

най-щастливия ден в нашия съвместен живот.

Заповядайте на сватбеното ни тържество

на 11 Юли 2023 г. от 19.00 часа в ресторант „Враня“

Кумуват: сем. Михайлови

№15

Решихме заедно да тръгнем, живота си в едно да извървим

на твърдото ни „ДА“ свидетели бъдете, елате заедно да се повеселим.

С щастливи сърца

ние,

Маргарита & Стефан

Ви каним да се присъедините на нашата сватба на 11.05.2024 г.

от 11:00 ч. в Градската градина гр. София,

а oт 12:30 ч. в р-т “Континентал”.

Кумуват: Велислава и Ангел

№16

Някои казват: „Беше време“, други пък: „Имате време“.

Всъщност има ли значение, щом вече взето е решение?!

Ще се женим!!!

Ние, Мира и Димитър,

ви каним на Сватбеното ни тържество.

Гражданския ритуал ще се проведе на 07.06.2023 г. от 11.30 ч. в Обреден дом – гр. Варна.

Поздравленията ще се приемат в р-т „Асеновец“ гр. Варна от 12.30 ч.

Кумуват: сем. Митеви